Ο **Τζον Στίβενς Κάμποτ Άμποτ** (αγγλικά: John Stevens Cabot Abbott‎, 19 Σεπτεμβρίου 1805 - 17 Ιουνίου 1877), Αμερικανός ιστορικός, πάστορας και συγγραφέας παιδαγωγικών βιβλίων, γεννήθηκε στο Μπράνσγουικ του Μέιν από τους Τζέικομπ και Μπέτσι Άμποτ.

Πρώτα χρόνια
------------

Ήταν αδελφός του Τζέικομπ Άμποτ και συνεργάστηκε μαζί του στη διαχείριση του Ινστιτούτου Άμποτ στη Νέα Υόρκη και στην προετοιμασία της σειράς σύντομων ιστορικών βιογραφιών του. Ο Άμποτ αποφοίτησε από το Κολλέγιο Μπόουντοϊν το 1825, προετοιμάστηκε για τη διακονία στο Θεολογικό Σπουδαστήριο του Άντοβερ και μεταξύ του 1830 και του 1844, όταν αποσύρθηκε από τη διακονία του Πουριτανισμού, κήρυξε διαδοχικά στο Γούστερ, στο Ροξμπέρι και στο Ναντάκετ, όλα στη Μασαχουσέτη.

Λογοτεχνική σταδιοδρομία
------------------------

Λόγω της επιτυχίας του έργου του *The Mother at Home* (*Η μητέρα στο σπίτι*), αφιερώθηκε από το 1844 και μετά στη λογοτεχνία. Ήταν πολυγραφότατος συγγραφέας βιβλίων για τη χριστιανική ηθική και λαϊκών ιστοριών, στις οποίες αποδόθηκε η καλλιέργεια του λαϊκού ενδιαφέροντος για την ιστορία. Είναι περισσότερο γνωστός ως συγγραφέας του *History of Napoleon Bonaparte* (*Ιστορία του Ναπολέοντα Βοναπάρτη*, 1855), στο οποίο περιγράφονται τα διάφορα στοιχεία και επεισόδια της σταδιοδρομίας του Ναπολέοντα. Ο Άμποτ έχει ιδιαίτερα ευνοϊκή στάση απέναντι στο θέμα του καθ' όλη τη διάρκεια της συγγραφής του. Μεταξύ των κυριότερων έργων του συγκαταλέγονται επίσης τα εξής: *History of the Civil War in America* (*Ιστορία του Εμφύλιου Πολέμου στην Αμερική*, 1863-1866), *History of Napoleon III Emperor of the French* (*Ιστορία του Ναπολέοντα Γ΄ Αυτοκράτορα των Γάλλων*, 1868) και *The History of Frederick II, Called Frederick the Great* (*Ιστορία του Φρειδερίκου Β΄, αποκαλούμενου Φρειδερίκος ο Μέγας*, Νέα Υόρκη, 1871). Έγραψε επίσης τον πρόλογο σε ένα βιβλίο με τίτλο *Life of Boone* (*Ζωή του Μπουν*) του Γ.Μ. Μπόγκαρτ, για τον Ντάνιελ Μπουν το 1876.

Η βιογραφία του στο *The Biographical Dictionary of America* (1906) αναφέρει ότι το πνεύμα του Άμποτ ήταν εξαιρετικά καθαρό και ενεργό, και μπορούσε να αφήσει το θέμα που είχε στα χέρια του για κάτι εντελώς διαφορετικό, και στη συνέχεια να συνεχίσει την προηγούμενη εργασία του χωρίς την παραμικρή ενόχληση, επίσης ήταν ευλογημένος με μια εξαιρετικά ομοιόμορφη ιδιοσυγκρασία. Με την προσωπική του καλοσύνη, καθώς και με τα βιβλία του, είχε μεγάλη επιρροή στον κόσμο, συνέχισε να εργάζεται ενεργά σχεδόν μέχρι το θάνατό του, τον οποίο περίμενε με χαρά παρά με απελπισία. Ο ανώνυμος συγγραφέας της βιογραφίας του στην *Encyclopædia Britannica* (11η έκδ.) δήλωσε ότι «ήταν ένας πολυγραφότατος συγγραφέας βιβλίων σχετικά με τη χριστιανική ηθική και ιστοριών, οι οποίες σήμερα φαίνονται ανεπιστημονικές και αναξιόπιστες, αλλά ήταν πολύτιμες στην εποχή τους για την καλλιέργεια του λαϊκού ενδιαφέροντος για την ιστορία». Και ότι σε γενικές γραμμές, εκτός από το ότι δεν έγραψε νεανικά μυθιστορήματα, το έργο του ως προς το θέμα και το ύφος μοιάζει πολύ με εκείνο του αδελφού του, Τζέικομπ Άμποτ.

Ο Άμποτ πέθανε στο Φερ Χέιβεν του Κονέκτικατ στις 17 Ιουνίου 1877. Το 1910 εκδόθηκε μια σειρά είκοσι σύντομων βιογραφιών ιστορικών προσώπων από τον ίδιο και τον αδελφό του, Τζέικομ. Ο αδελφός του, Γκόραμ Ντάμερ Άμποτ, ήταν πρωτοπόρος στην εκπαίδευση των γυναικών στις Ηνωμένες Πολιτείες, καθώς και συγγραφέας. Ο εγγονός του Άμποτ, Γουίλις Άμποτ, ήταν δημοσιογράφος και συγγραφέας και διευθυντής του *Christian Science Monitor*.

Υποσημειώσεις
-------------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11825199g. Ανακτήθηκε στις 10  Οκτωβρίου 2015.
2. 1 2  (Αγγλικά) *SNAC*. w6sq94zt. Ανακτήθηκε στις 9  Οκτωβρίου 2017.
3. 1 2  (Αγγλικά) *The Biographical Dictionary of America*. Βοστώνη. 1906.
4. 1 2 3 4 5 6 7  (Αγγλικά) *The Biographical Dictionary of America*. Βοστώνη. 1906. σελ. 28-29.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11825199g. Ανακτήθηκε στις 10  Οκτωβρίου 2015.
6. 1 2  La mère de famille, ou exposition familière des principes qui doivent diriger une mère dans l'éducation de ses enfants Ανακτήθηκε στις 14  Μαρτίου 2021.
7. ↑  «Library of the World's Best Literature». *Library of the World's Best Literature*. 1897.
8. ↑  (Αγγλικά) *The Biographical Dictionary of America*. Βοστώνη. 1906. σελ. 24, 28-29.
9. ↑  (Αγγλικά) *The Biographical Dictionary of America*. Βοστώνη. 1906. σελ. 27.
10. ↑  (Αγγλικά) *The Biographical Dictionary of America*. Βοστώνη. 1906. en.wikisource.org/wiki/Page:The\_Biographical\_Dictionary\_of\_America,\_vol.\_01.djvu/24.
11. 1 2 3  Chisholm 1911, σελ. 26.
12. ↑  Cousin 1910.
13. ↑  Johnson 1906.
14. ↑  Chisholm 1911.
15. ↑  *Longyear Museum* 2015.

Βιβλιογραφία
------------

* Abbott, John Stevens Cabot (1883). *The history of Napoleon Bonaparte*. **1** (Two volumes έκδοση). London and New York: Harper & brothers.
* Abbott, John Stevens Cabot (1864). *The history of the Civil War in America*. **I**. Norwich, Conn.: Henry Bill. 
	+ Abott, John Stevens Cabot (1873). *The history of the Civil War in America*. **II**. Norwich, Conn.: Henry Bill.
* «Massachusetts, Town and Vital Records, 1620-1988 for John S C Abbott». Ancestry.com. 1988.
* Jarndyce Antiquarian Booksellers (Summer 2019). «Jarndyce Antiquarian Booksellers, London: Catalogue CCXXXVI: Women: Part IV» (PDF). Αρχειοθετήθηκε από το πρωτότυπο (PDF) στις 1 Ιουνίου 2019. Ανακτήθηκε στις 13 Σεπτεμβρίου 2022.
* «Sales blurb about *The History of Christianity*». Longyear Museum. 2015. Αρχειοθετήθηκε από το πρωτότυπο στις 21 Δεκεμβρίου 2015.
* Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Abbott, John Stevens Cabot» *Εγκυκλοπαίδεια Μπριτάννικα* (11η έκδοση) Cambridge University Press
* Cousin, John William (1910). «Abbott, John Stevens Cabot». *A Short Biographical Dictionary of English Literature*. London: J. M. Dent & Sons, σελ. 1.
* Johnson, Rossiter, επιμ. (1906). «Abbott, John Stephens Cabot». *The Biographical Dictionary of America*. **1**. Boston: American Biographical Society, σσ. 28–29.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 44668604
* **ΕΒΕ**: 166448
* LCCN: n85024113
* ISNI: 0000 0001 0893 8165
* GND: 10143197X
* SUDOC: 128804181
* BNF: cb11825199g (data)
* BIBSYS: 99054630
* NLA: 36551587
* NDL: 00527692
* NKC: jx20080910001
* ICCU: RAVV363595
* BNE: XX1171164
* CiNii: DA02008874

 |

 |